armvectores/hy_wikipedia_2023 huggingface dataset:
Հերբերթ Բիրբոմ Թրի

Հերբերթ Բիրբոմ Թրի (անգլ.՝ Herbert Beerbohm Tree, իսկական անունը Հերբերթ Դրեյփեր Բիրբոմ, դեկտեմբերի 17, 1852(1852-12-17)[…] կամ 1853, Քենսինգթոն և Լոնդոն, Մեծ Բրիտանիայի և Իռլանդիայի միացյալ թագավորություն - հուլիսի 2, 1917(1917-07-02)[…], Մարլիբոն, Վեստմինստեր, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի դերասան, ռեժիսոր, թատրոնի ուսուցիչ և իմպրեսարիո։


== Կենսագրություն ==

Հերբերթը ծնվել է 1852 թվականի դեկտեմբերի 17-ին Քենինգսթոնում, ստանալով Հերբերթ Դրեյփեր Բիրբոմ անունը։ Հերբերթի հայրը՝ Ջուլիուս Բիրբոմը ունեցել է լիտվա-գերմանական ծագում։ Մայրը՝ Կոստանցիա Դրեյփերը եղել է ագլուհի։ Կրտսեր՝ խորթ եղբայրը՝ Մաքս Բիրբոմը հայտնի ծանրանկարիչ և ծաղրերգու էր։
Սովորել է Գերմանիայում։ 1876 թվականին ելույթ է ունեցել բեմի վրա՝ սկզբում որպես սիրողական թատերախմբի անդամ։ Լոնդոնում աշխատել է «Հեյմարկետ» թատրոնում։ Բեմադրել է Ուիլիամ Շեքսպիրի 18 ներկայացում։ Այդ ներկայացումներում, որտեղ առատ էին արտաքին էֆեկտները, որպես կանոն հնչում էին ոչ թե պիեսների կարճեցված տեքստերը, այլ դրանց իսկական, երկար տարբերակները։ Նկարահանվել է նաև ֆիլմերում՝ 1899 թվականին «Թագավոր Ջոնը» ֆիլմում, որտեղ Թրին խաղացել է գլխավոր դերը, ֆիլմը համարվում է Շեքսպիրի ստեղծագործություններից առաջին էկրանավորումը, որը պահպանվել է մինչև մեր օրերը։ 1904 թվականին Լոնդոնում հիմնել է դրամատիկական մշակույթի դպրոց, ավելի ուշ ուսում ստանալով հիմնել է Թագավորական դրամատիկական մշակույթի ակադեմիա։
Երկար տարիներ ակտիվ ստեղծագործել է։ Վերջին ֆիլմը, որտեղ նա նկարահանվել է, էկրաններին է հայտնվել նրա մահից 13 ամիս առաջ։


== Անձնական կյանքը և ընտանիքը ==
Հերբերթ Թրին հայտնի է եղել իր բազմաթիվ սիրային կապերով։ Նրա երեխաներից առավել հայտնի է Այրիս Թրին (անգլ.՝ Iris Tree) (1897—1968) (դերասանուհի և բանաստեղծ, Հերբերթի և իր կնոջ՝ Հելեն Մոդ Հոլթի (անգլ.՝ Helen Maud Holt) դուստրը (1863—1937)), ինչպես նաև իր արտամուսնական որդին՝ Մեյ Փինեյից (անգլ.՝ May Pinney)՝ սեր Քերոլ Ռիդը։ Հերբերթ Թրիի թոռնիկը հայտնի Օլիվեր Ռիդն է, իսկ թոռան թոռը՝ դերասանուհի Ջորջինա Մոֆաթը։


== Ծանոթագրություններ ==


== Արտաքին հղումներ ==
Elford Charles (2008)։ Black Mahler: The Samuel Coleridge-Taylor Story։ London, England: Grosvenor House Publishing Ltd։ ISBN 978-1-906210-78-6 
Herbert Beerbohm Tree in postcards at Shakespeare & the Players Archived 2006-09-10 at the Wayback Machine., Emory University
Tree archive at the University of Bristol Theatre Collection Archived 2010-01-04 at the Wayback Machine., University of Bristol
Herbert Beerbohm Tree as Hamlet reading 'To be or not to be'
Image of the actor in costume
Հերբերթ Բիրբոմ Թրիի գործերը Գուտենբերգ նախագծում
Նովոկարազիրիկովո

Նովոկարազիրիկովո (ռուս.՝ Новокаразириково, բաշկիրերեն՝ Яңы Ҡарайерек), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվան Դանիլյանց

Իվան Ալբերտովիչ Դանիլյանց (ռուս.՝ Иван Альбертович Данильянц, գերմ.՝ Ivan Daniliants, ռումիներեն՝ Ivan Danilianţ, փետրվարի 20, 1953(1953-02-20), Աշխաբադ, Թուրքմենական ԽՍՀ, ԽՍՀՄ), խորհրդային ֆուտբոլիստ, ավստրիացի և մոլդովացի մարզիչ։


== Կենսագրություն ==
1970-1974 թվականներին սովորել է Թուրքմենստանի պետական համալսարանի ֆիզդաստիարակության ֆակուլտետում։ Խաղային կարիերայի տարիներին եղել է պաշտպան։ Սկսել է խաղալ 1971 թվականին Աշխաբադի «Ստրոիտելում»։
1981-1983 թվականներին ստացել է Մոսկվայի ԲԿՄԱ-ին կից մարզիչների բարձրագույն դպրոցի դիպլոմ։ 1993 թվականին ստացել է ՈՒԵՖԱ-ի մարզիչի «Ա»  լիցենզիայի հաստատում։
1991-1994 թվականներին աշխատել է որպես «Կլագենֆուրտի» մանկապատանեկան թիմի մարզիչ (Ավստրիա), 1994-1997 թվականներին՝ Ավստրիայի Կարինտիայի հավաքականի մարզիչը մինչև 16 և մինչև 18 տարեկանների տարիքային թիմերում։
1998-1999 թվականներին եղել է Մոլդովայի հավաքականի գլխավոր մարզիչ։ 1999 թվականին կրկին Ավստրիայում եղել է «Կերնտեն» ակումբի սպորտային տնօրեն։
2000 թվականին եղել է «Շերիֆ» ակումբի գլխավոր մարզիչ (Տիրասպոլ)։ Սակայն թիմում երկար ժամանակ չի մնացել և կրկին մեկնել է Ավստրիա, որտեղ 2001-2006 թվականներին աշխատել է որպես ԿԱՍ ակումբի մարզական տնօրեն։
2001 թվականին ստացել է երեխաների և պատանիների մարզչի պետական դիպլոմ։ 2001 թվականից ֆուտբոլային ակումբների և ֆուտբոլի ֆեդերացիաների խորհրդատվությունների մասնավոր ընկերության ղեկավարն է` ուսումնամարզական գործընթացի և խաղի կառավարում, ֆուտբոլային ակումբների զարգացման հայեցակարգերի կազմում։ 2004 թվականին ստացել է ՈւԵՖԱ-ի «ՊՐՈ» արտոնագիրը գերազանցությամբ։ 2006-2009 թվականներին աշխատել է Մոլդովայի ֆուտբոլի ֆեդերացիայում ՈՒԵՖԱ-ի ծրագրով մարզիչների կրթության և լիցենզավորման դեպարտամենտի տնօրեն։
2010 թվականին դարձել է «Ռուբին» ակումբի երիտասարդական ֆուտբոլի զարգացման ծրագրի ղեկավար։ 2013 թվականի վերջին Կուրբան Բերդիևի՝ գլխավոր մարզիչի պաշտոնից հեռանալուց հետո նրա հետ հեռացել է ակումբից։ 2015 թվականի հունվարին միացել է Կուրբան Բերդիևի մարզչական շտաբին, որը գլխավորել է «Ռոստով» ֆուտբոլային ակումբը։
2016 թվականի սեպտեմբերի 9-ին պաշտոնապես նշանակվել է «Ռոստով» ակումբի գլխավոր մարզչի պաշտոնում Դմիտրի Կիրիչենկոյի՝ PRO լիցենզիա ստանալու ժամանակ։ 2017 թվականի հունիսին Բերդիևի հետ «Ռոստովից» տեղափոխվել է «Ռուբին»։ 2017 թվականի սեպտեմբերին նշանակվել է երիտասարդական ֆուտբոլի զարգացման ծրագրի ղեկավար։


== Մրցանակներ ==
ՌոստովՌուսաստանի առաջնության արծաթե մեդալակիր (1) – 2015/16


== Ծանոթագրություններ ==


== Արտաքին հղումներ ==
Сайт болельщиков ФК «Рубин» Казань: Данильянц Иван Альбертович
Կլամանսան

Կլամանսան (ֆր.՝ Clamensane, օքս.՝ Clamençana), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04057։


== Բնակչություն ==
Համայնքի բնակչությունը 2008 թվականին կազմում էր 160 մարդ։


== Կլիմա ==


== Տնտեսություն ==
2007 թվականի տվյալներով 91 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 31-ը անգործ (ակտիվության ցուցանիշը 65,9 %, 1999 թվականին եղել է՝ 71,6 %)։ 60 աշխատունակ բնակիչներից 55-ը աշխատում էին (29 տղամարդ և 26 կին), անաշխատանք էին 5-ը (3 տղամարդ և 2 կին)։ 31 անգործ մարդկանցից 7-ը աշակերտներ կամ ուսանողներ են, 7-ը թոշակառու, 17-ը չէին աշխատում այլ պատճառներով.


== Տեսարժան վայրեր ==
Սև կամուրջ
Հին գյուղատեղիի ավերակներ
Նոտր Դամ եկեղեցի (1830—1831 թվականներ)
Սենտ Աման ժամատուն


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Կլամանսան» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-15 
«Կլամանսան» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-11
Ռազմավար

Ռազմավար,  հակառակորդից զավթած, նրա կողմից մարտադաշտում լքված կամ հանձնվելու դեպքում հանձնած, զենք, ռազմական հանդերձանք, տրանսպորտի միջոցներ (ձիեր, մեքենաներ և այլն), ռազմական տեխնիկա և այլ նյութական արժեքներ։ Ողջ ռազմավարը համարվում է հաղթող կողմի սեփականությունը և օգտագործվում է ինչպես ռազմական, այնպեսէլ այլ նպատակներով (որպես պարգև նվիրել մարտում աչքի ընկած հրամանատարներին . մարտիկներին)։


== Ծանոթագրություններ ==
Բորիս Գոդունով (այլ կիրառումներ)

Բորիս Գոդունով՝

Բորիս Գոդունով՝ ռուս թագավոր (1598—1605):


== Կերպարը մշակույթում ==
«Բորիս Գոդունով», Յոհան Մաթեզոնի օպերա (1710)։
«Բորիս Գոդունով», Ալեքսանդր Պուշկինի պատմական ողբերգությունը։
«Բորիս Գոդունով»,  Մոդեստ Մուսորգսկու օպերան ըստ Ա. Պուշկինի պիեսի։
«Բորիս Գոդունով», Վերա Ստրոևայի ֆիլմ-օպերան, ըստ Մոդեստ Մուսորգսկու ստեղծագործության (1954)։
«Բորիս Գոդունով», Բորիս Նեբիյերձեյի ֆիլմ-օպերան, ըստ Մոդեստ Մուսորգսկու ստեղծագործության(1987)։
«Բորիս Գոդունով», Անջեյ Ժուլավսկու ֆիլմ-օպերան, ըստ Մոդեստ Մուսորգսկու ստեղծագործության (1989)։
«Բորիս Գոդունով», ներկայացում Տագանկայի թատրոնում (1970), ըստ Ալեքսանդր Պուշկինի պիեսի։
«Բորիս Գոդունով», Սերգեյ Բոնդարչուկի ֆիլմը (1986), ըստ Ա. Պուշկինի պիեսի։
«Բորիս Գոդունով», Վ. Վ. Միրզոևի ֆիլմը (2011), ըստ Ա. Պուշկինի պիեսի։
Բորիս Գոդունով, Պուշկինի տեքստի և Սերգեյ Պրոկոֆևի երաժշտության հիման վրա ստեղծված երաժշտա-թատերական ներկայացում։
Բորիս Գոդունով, Մեծ թատրոնի 1948 թվականի օպերային ներկայացումը։
Մալիե Գեևցի

Մալիե Գեևցի (ուկրաիներեն՝ Малі Геївці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Մալիե Գեևցի գյուղում բնակվում էր 760 մարդ։ Բնակավայրը զբաղեցնում է 0,002 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմեձադուրա

Կոմեձադուրա (իտալերեն՝ Commezzadura), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 990 մարդ (2008), բնակչության խտություն՝ 45 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 38020։ Հեռախոսային կոդ՝ 0463։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 974163
Էլեկտրոնային փոստ՝ protocollo.commezzadura@comuni.infotn.it
Պաշտոնական կայք՝ http://www.comunecommezzadura.it Archived 2008-08-28 at the Wayback Machine.


== Արտաքին հղումներ ==
http://www.comunecommezzadura.it/ Archived 2008-08-28 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովի Սուսադիբաշ

Նովի Սուսադիբաշ (ռուս.՝ Новый Сусадыбаш, բաշկիրերեն՝ Яңы Сусаҙыбаш), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբխազա-ադըղեական լեզուներ

Աբխազա-ադըղեական լեզուներ, արևմտյան կովկասյան լեզուներ, աբխազ-ադիգական լեզուներ, աբխազ-ադիգեական լեզուներ, աբխազ-չերքեզական լեզուներ, իբերո-կովկասյան լեզվաընտանիքի խումբ, որի մեջ մտնում են աբխազերենը, աբազերենը, ադըղեերենը, կաբարդա-չերքեզերենը և ուբիխերենը։ Աբխազա-ադըղեական լեզուները բաժանվում են երկու ենթախմբի՝ աբխազական (աբխազերեն, աբազերեն) և ադըղեական կամ չերքեզական (ադըղեերեն, կաբարդա-չերքեզերեն, ուբիխերեն)։ Այս լեզուները յուրահատուկ են իրենց բարդ հնչյունական համակարգով՝ բաղաձայնների առատությամբ և ձայնավորների սակավությամբ։ Շեշտն ուժգնություն է և շարժական։ Լեզուներն ունեն բարդ բայական համակարգ։ Հոլովները սակավ են կամ բացակայում են, առկա է նախադասության էրգատիվ կառուցվածք։


== Ծանոթագրություններ ==
Կաստարաս

Կաստարաս (իսպ.՝ Cástaras), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Տարածքը կազմում է 28 կմ2։ Բնակչությունը՝ 282 մարդ (2010 թվականի տվյալներով)։ Պրովինցիայի վարչական կենտրոնից գտնվում է 100 կմ հեռավորության վրա։


== Ժողովրդագրություն ==


== Արտաքին հղումներ ==
Situación de Cástaras
Datos socioeconómicos del municipio
Recuerdos de Cástaras
Página web sobre las fiestas 2003 de Cástaras Archived 2008-02-11 at the Wayback Machine.
Página sobre Nieles, localidad perteneciente al municipio
Երկնաքեր

Երկնաքերներ (անգլ.՝ Skyscraper), բազմահարկ, բարձրաբերձ, աշտարակային տիպի շենքերի անվանումը։ 19-րդ դարի 80-ական թվականներին քաղաքների բուռն աճը, հետևաբար և հողատարածությունների զգալի թանկացումը խթան հանդիսացան հարկաշատ շենքերի կառուցմանը։ Մի քանի տասնյակ հարկանի, հարյուրավոր մետր բարձրությամբ (Էմփայր Սթեյթ Բիլդինգ երկնաքերը Նյու Յորքում, 102 հարկ, 380 մ, 1930—1931) շենքերի կառուցումը հնարավոր դարձավ պողպատե և երկաթբետոնե հիմնակմախքի կիրառման և առհասարակ ինժեներական սարքավորումների (մասնավորապես վերելակի) կատարելագործման շնորհիվ։ Առաջին երկնաքերները կանգնեցվել են ԱՄՆ-ում («Մենհեթն» ապահովագրական ընկերության շենքը, ավարտված 1894 թվականին, 106 մ, Ֆ․ Կիմբել և Թոմպսոն, ինժեներ՝ Չարլզ Բրաուն, «Վուլվորտ» ֆիրմայի երկնաքերը, 231, 2 մ, 1910— 1913, ճարտարապետ Կասս Ջիլբերտ և այլն), այնուհետն՝ աշխարհի շատ երկրներում։
Մերվիլ

Մերվիլ (ֆր.՝ Meurville), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 179 մարդ, բնակչության խտությունը` 10.95 մարդ/կմ²։ Բնակավայրը զբաղեցնում է 16.35 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 108 աշխատունակ (15-64 տարեկան)  բնակիչ, որոնցից ակտիվ էին 86-ը, իսկ ոչ ակտիվները` 22։ Ակտիվության ցուցանիշը կազմում է 79,6 %։ 86 աշխատունակ մարդկանցից աշխատել է 81 անձ (41 տղամարդ և 40 կին)։ Գործազուրկ են եղել 5 անձ (3 տղամարդ և 2 կին)։ 22 անաշխատունակներից 4-ը եղել են աշակերտներ կամ ուսանողներ, 14-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալբան Բերգ

Ալբան Մարիա Յոհաննես Բերգ (գերմ.՝ Alban Berg, փետրվարի 9, 1885(1885-02-09)[…], Վիեննա, Ավստրո-Հունգարիա - դեկտեմբերի 24, 1935(1935-12-24)[…], Վիեննա, Ավստրիայի դաշնային պետություն), ավստրիացի երգահան։ Երաժշտական էքսպրեսիոնիզմի և «Վիեննական Երկրորդ Դպրոցի» կարկառուն ներկայացուցիչ։ «Վոցցեկ» (գերմ.՝ Wozzeck, op. 7, 1914-1922) և «Լուլու» (գերմ.՝ Lulu, 1929-1935) օպերաների հեղինակ։


== Ծանոթագրություններ ==
Օնուր Կիվրակ

Օնուր Ռեջեփ Կիվրակ (թուրքերեն՝ Onur Recep Kıvrak, հունվարի 1, 1988(1988-01-01), Ալաշեհիր, Մանիսայի մարզ, Թուրքիա), թուրք ֆուտբոլիստ, թուրքական «Տրաբզոնսպոր» ֆուտբոլային ակումբի ավագն է և  դարպասապահը։ Հանդես է եկել Թուրքիայի ազգային հավաքականում։


== Ակումբային կարիերա ==
Կիվրակը կարիերան սկսել է թուրքական «Կարշիյակա» ակումբում, որտեղ անցկացրել է 4 տարի։ 2008 թ․ հունվարի 15-ին պայմանագիր է կնքել «Տրաբզոնսպոր» ակումբի հետ։ 2 տարի անց նոր ակումբի հետ կարողանում է նվաճել երկրի գավաթը և սուպերգավաթը։
2014 թ․ հոկտեմբերի 2-ին Եվրոպայի Լիգայի «Լեգիայի» դեմ անցկացված խաղում դարպասապահը վնասում է ձախ ծնկի խաչաձև մկանները։ 15 օր հետո Կիվրակը վիրահատվում է և մինչև 2014/15 մրցաշրջանի ավարտը չի կարողանում դուրս գալ խաղադաշտ։
2016 թ․ հունվարի 8-ին դարպասապահը երկարաձգում է պայմանագիրը մինչև 2020 թ․ հունիսի 30-ը։


== Ազգային հավաքականի կազմում ==
Թուրքիայի ազգային հավաքականի կազմում իր առաջին խաղն անցկացրել է 2010 թ․ մայիսի 26-ին, երբ թիմը մրցում էր Հյուսիսային Իռլանդիայի ֆուտբոլի ազգային հավաքականի հետ։ Այս խաղում թուրքերը կարողանում են հաղթել 2։0 հաշվով։ Կիվրակը խաղացել է նաև Թուրքիայի մինչև 16, 17, 18, 19, 21 տարեկանների հավաքականներում, իսկ 2005 թ․ կարողացել է դառնալ Եվրոպայի մինչև 17 տարեկանների չեմպիոն։


== Նվաճումներ ==
 ՏրաբզոնսպորԹուրքիայի գավաթակիր ֊ 2009/10
Թուրքիայի սուպերգավաթակիր ֊ 2010


== Վիճակագրություն ==
2015 թ. դեկտեմբերի 24-ի տվյալներով


== Ծանոթագրություններ ==


== Արտաքին հղումներ ==
Կիվրակի պաշտոնական Ինստագրամի էջը
Կիվրակը transfermarkt-ում
Կիվրակը soccerbase.com-ում
Կիվրակը WhoScored.com կայքում
Կիվրակը Տրաբզոնսպորի պաշտոնական կայքում Archived 2018-11-17 at the Wayback Machine.
Կիվրակը ՈՒԵՖԱ-ի պաշտոնական կայքում
Կիվրակը ՖԻՖԱ-ի պաշտոնական կայքում Archived 2016-06-11 at Archive.is
Կիվրակը Թուրքիայի ֆուտբոլի ֆեդերացիայի կայքում
Լենգրիս

Լենգրիս  (գերմ.՝ Lenggries), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 9868 մարդ (ըստ 2010 թվականի դեկտեմբերի 31-ի). Տարածքը կազմում է 242,88 կմ²։ Պաշտոնական կոդ՝ 09 1 73 135։

Լենգրիսը գտնվում է հովիտներում, և ծովի մակարդակից բարձր է 700 մ։ Քաղաքի տնտեսությունը հիմնականում կառուցվում է զբոսաշրջիկներին սպասարկելով, ներգրավված անտառներով և լեռներով, որոնք ել շրջապատում են Լենգրսը։ Լենգրի հարևանությամբ կան լեռնադահուկային առողջարաններ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
պաշտոնական կայք
Կատերինովկա (գյուղ, Բոբրովիցայի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Կատերինովկա գյուղում բնակվում էր 119 մարդ։ Բնակչության խտությունը կազմում էր 109,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արամայիս Սարգսյան (նկարիչ)

Անվան այլ կիրառումների համար տե՛ս՝ Արամայիս Սարգսյան (այլ կիրառումներ)Արամայիս Հակոբի Սարգսյան (հունվարի 5, 1930(1930-01-05), Արարատ - փետրվարի 28, 1996(1996-02-28), Երևան, Հայաստան), հայ նկարիչ, ՀԽՍՀ վաստակավոր նկարիչ (1989)։


== Կենսագրություն ==
1950 թվականին ավարտել է Երևանի գեղարվեստի ուսումնարանը, 1956 թվականին՝ Երևանի գեղարվեստա-թատերական ինստիտուտը։ 1961-1990 թվականներին եղել է Երևանի պետական տիկնիկային թատրոնի գլխավոր նկարիչը։


== Ստեղծագործական գործունեություն ==
Ձևավորել է հետևյալ բեմադրությունները՝

Հովհաննես Թումանյանի «Շունն ու կատուն», 1960
Հովհաննես Թումանյանի «Չախ-չախ թագավորը», 1968
Հովհաննես Թումանյանի «Անհաղթ աքլորը», 1978, 1982 թվականին՝ նաև Դոնի Ռոստովի, Քիշնևի տիկնիկային թատրոններում
Դ. Ուրբանի «Բոլոր մկները սիրում են պանիր»-ը, 1984
Սերգեյ Միխալկովի «Սոմբրերոն», 1961, ԵՊՀԹ
Կոնստանդին Օրբելյանի «Անմահություն» բալետը, 1969, Երևանի օպերայի և բալետի թատրոն
Շվարցի «Մոխրոտը», 1973, Երևանի դրամատիկական թատրոն
Ժորա Հարությունյանի «Հարսնացու հյուսիսից», 1973, Սունդուկյանի անվան թատրոն
Ն. Օսիպովայի «Ավանակը ոչխարի մորթով», 1977, Լենինգրադի տիկնիկային թատրոն
«Վշտից փախչողը բախտ չի տեսնի» (ձևավորման էսքիզ)Մուլտֆիլմեր՝

«Համառ իշուկը», 1974, Հայֆիլմ


== Անհատական ցուցահանդեսներ ==
Երևան, 1990
Մոսկվա, 1991
Դոնի Ռոստով, 1993


== Գրականություն ==
Мирзоян Дж., Арамаис Саргсян, Е., 1984.


== Ծանոթագրություններ ==
Բըրնլի (ֆուտբոլային ակումբ)

Բըրնլի, անգլիական պրոֆեսիոնալ ֆուտբոլային ակումբ Բըրնլի քաղաքից։ Ակումբը ստեղծվել է 1882 թվականին և ներկայումս հանդես է գալիս Պրեմիեր լիգայում՝ Անգլիայի բարձրագույն դիվիզիոնում։


== Պատմություն ==
Բըրնլի ֆուտբոլային ակումբը երկու անգամ հաղթել է Անգլիայի առաջին դիվիզիոնը (1920–1921 և 1959–1960), մեկ անգամ՝ Ֆուտբոլի Անգլիայի գավաթը` եզրափակչում 1։0 հաշվով հաղթելով «Լիվերպուլին» (1914)։ «Բըրնլին» նաև մեկ անգամ հասել է Չեմպիոնների Լիգայի (այն ժամանակ՝ Եվրոպայի չեմպիոնների գավաթ) 1/4 եզրափակիչ (1963–1964)։
Կարևորությամբ Անգլիայի երկրորդ դիվիզիոնի (Չեմպիոնշիպի) 2013–14 մրցաշրջանի արդյունքում Բըրնլին զբաղեցրեց 2-րդ հորիզոնականը և Պրեմիեր Լիգայի 2014–15 մրցաշրջանում խաղալու հնարավորություն ստացավ։
2015–16 մրցաշրջանում Բըրնլին Անգլիայի երկրորդ դիվիզիոնում զբաղեցրեց առաջին հորիզոնականը և վերադարձավ Պրեմիեր Լիգա։


== Ներկա կազմ ==
2017 թվականի օգոստոսի 10-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Նվաճումներ ==


=== Ազգային ===
Անգլիայի առաջին դիվիզիոն/Պրեմիեր Լիգա
 Չեմպիոն (2). 1920–21, 1959–60
 Փոխ-չեմպիոն (2). 1919–20, 1961–62
Անգլիայի երկրորդ դիվիզիոն
 Չեմպիոն (3). 1897–98, 1972–73, 2015–16
 Փոխ-չեմպիոն (3). 1912–13, 1946–47, 2013–14
Անգլիայի երրորդ դիվիզիոն
 Չեմպիոն (1)՝ 1981–82
Անգլիայի չորրորդ դիվիզիոն
 Չեմպիոն (1). 1991–92
Անգլիայի գավաթ
 Հաղթանակ (1). 1913–14
 Եզրափակչի մասնակից (2). 1946–47, 1961–62
Անգլիայի սուպերգավաթ
 Հաղթանակ (2). 1960, 1973


== Ծանոթագրություններ ==


== Արտաքին հղումներ ==
Բըրնլիի պաշտոնական կայքը (անգլ.)
Բըրնլիի մասին տեղեկություն Պրեմիեր Լիգայի հայալեզու կայքում (հայ.)
Կովկասյան սկյուռ

Պարսկական սկյուռ (լատ.՝ Sciurus anomalus), սկյուռանմանների ընտանիքի սկյուռների ցեղի կրծող կենդանի։ Հայաստանում տարածված է հյուսիսարևելյան անտառներում (700-1900 մ բարձրներում)։


== Արտաքին տեսք ==
Մարմնի երկարությունը՝ մինչև 260 մմէ, պոչինը՝ 170 մմ Պոչը խավոտ է, տակի մասում՝ 2 կողմի «սանրված»։ Հետևի ոտքերը զգալի երկար են առջևիններից, թաթերը հնգամատ են՝ կոր, սուր ճանկերով։ Ականջների ծայրերն առանց վրձնիկի են։ Մորթին փափուկ է, լավորակ։ Մեջքի մասը գորշամոխրագույն է, դեպի ներքև՝ գորշասև, փորը՝ վառ ժանգագույն։


== Բնակավայր ==
Բնակվում է հիմնականում հաճարենու, կաղնու, երբեմն՝ խառնանտառներում, հաճախ հանդիպում է ընկուզենու և տխլենու տնկիների տարածքում ու մերձակայքում։


== Բնադրում ==
Բնադրում է փչակներում, արմատամերձ դատարկ տեղերում, երբեմն՝ ավերակներում ու քարակույտերում։


== Սնունդ ==
Սնվում է զանազան ընկույզներով, կորիզներով, ծառերի ու թփերի մատղաշ, կանաչ մասերով, պտուղներով, հատապտուղներով, սնկերով։ Կուտակում է կերի մեծ պաշար (ձմռան և վաղ գարնան համար), պահում է բներում, արմատների միջև, ժայռաճեղքերում և այլն։ Գործունյա է ցերեկը, ձմռանը՝ օրվա 2-րդ կեսին։


== Բազմացում ==
Բազմանում է տարին 1-2 անգամ, ունենում մինչև 4 ձագ։ Մորթին ունի տնտեսագործական նշանակություն։ Համաճարակաբան, նշանակությունն ուսումնասիրված չէ։
Բանկետե

Բանկետե (իտալերեն՝ Banchette), կոմունա Իտալիայի Պիեմոնտ մարզի Թուրին գավառում։
Բնակչությունը՝ 3.427 մարդ (2008 թվականի տվյալներով)։ Բնակչության խտությունը՝ 1714 մարդ/կմ²։ Տարածքը՝ 2 կմ²։ Փոստային ինդեքս՝ 10010։ Հեռախոսային կոդ՝ 0125։
Բնակավայրի հովանավորն է համարվում սուրբ Հակոբոս առաքյալը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0125 611615
Էլեկտրոնային հասցե։ banchette@reteunitaria.piemonte.it
Գլխավոր կայք։ http://www.localport.it/banchette/home/ Archived 2014-05-25 at the Wayback Machine.


== Արտաքին հղումներ ==
http://www.localport.it/banchette/home/ Archived 2014-05-25 at the Wayback Machine.
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սիկալիկուլ

Սիկալիկուլ (ռուս.՝ Сикаликуль, բաշկիրերեն՝ Һикәлекүл), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 188 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուրցևո (գյուղ, Ուֆիմսկի շրջան)

Անվան այլ կիրառումների համար տե՛ս՝ ԲուրցևոԲուրցևո (ռուս.՝ Бурцево, բաշկիրերեն՝ Бурцев), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 161 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեղաբնիկ ժողովուրդներ

Տեղաբնիկ ժողովուրդներ, նաև հայտնի որպես առաջին ժողովուրդներ, աբորիգեն ժողովուրդներ, բնիկ ժողովուրդներ, էթնիկ խումբ, որոնք համարվում են տարածքի բնիկ բնակչությունը ի տարբերություն ժողովուրդների, որոնք տարածքը գրավել են կամ գաղութականացրել։ Խմբերը համարվում են տեղաբնիկ, եթե նրանց ավանդույթները,  վաղ մշակույթը համահունչ է տարածքին, որտեղ նրանք ապրում են։ Տեղաբնիկ ժողովուրդները կարող են նաև բնակություն հաստատել այլ տարածքներում կամ քոչվորի կյանքով ապրել, սակայն նրանք պատմականորեն համարվում են հատուկ տեղամասի տեղաբնիկ, որը նրանք ներկայացնում են։ Տեղաբնիկ ազգեր հայտնաբերվել են բնակեցված աշխարհի յուրաքանչյուր կլիմայական գոտում և աշխարհամասում։
Տեղաբնիկությունը հաճախ համարվում է անկախության պայմանագրերի գլխավոր նախապայման կամ պետության մեջ հատուկ իրավունքների ձեռք բերման համար համաձայն միջազգային իրավունքի նորմերի։ ՄԱԿ-ը թողարկել է Տեղաբիկ ժողովուրդների իրավունքների հռչակագիր, որպես ուղեցույց անդամ երկրների ազգային քաղաքականության և մարդու իրավունքերի պաշտպանության, համար, որը ներառում է տեղաբնիկ ժողովուրեդների մշակույթի, ինքնորոշման, լեզվի, աշխատանքի իրավունքի, առողջության, կրթության և բնական ռեսուրսների պահպանության հարցը։ Ներկայումս տեղաբնիկ բնակչության քանակը աշխարհում տատանվում է 220 միլիոնից 350 միլիոն։


== Պատմություն ==


=== Դասական հին աշխարհ ===
Հունական դասական աղբյուրները նշում են տեղաբնիկ ժողովուրդների մասին, ում կոչել են «Պելասգներ»։ Այս ազգերը բնակվել են Էգեյան ծովի շրջակա կղզիներում, մինչև հելենական նվաճողները հասել են նրանց տարածքներ։ Այս ժողովուրդների մասին աղբյուրները շատ քիչ են, իսկ Հոմերոսի, Հեսիոդոսի և Հերոդոտոսի աղբյուրներում նկարագրված են հիմնականում ավանդապատման տեսքով։ Այնուամենայնիվ պարզ է, որ տեղաբնիկներ եղել են, ում մշակույթը և լեզուն լիովին տարբերվել է հելենականից։


== Ծանոթագրություններ ==
Իլինո (գյուղ, Զապադնոդվինսկի շրջան)

Անվան այլ կիրառումների համար տե՛ս՝ ԻլինոԻլինո (ռուս.՝ Ильино), գյուղ Ռուսաստանի, Տվերի մարզի Զապադնոդվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 649 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբբասղուլի աղա Բաքիխանով

Աբբասղուլի աղա Բաքիխանով (ադրբ.՝ Abbasqulu ağa Bakıxanov),(ծածկանունը՝ Գուդսի), (հունիսի 21, 1794(1794-06-21), Ամիրջան, Ադրբեջան - մայիսի 31, 1847(1847-05-31), Մեքքա, Հաբեշի էլայեթ, Օսմանյան կայսրություն), ադրբեջանցի գրող, լուսավորիչ, ադրբեջանական գիտական պատմագրության հիմնադիր։ Տիրապետել է պարսկերենին և արաբերենին։ 1819 թ.-ից ծառայել է Թիֆլիսում, նահանգապետի մոտ, որպես արևելյան լեզուների թարգմանիչ։ Աբբասղուլի Բաքիխանովը Մասնակցել է 1826–1828 թվականների ռուս–պարսկական և 1828–1829 թթ.-ի ռուս–թուրքական պատերազմներին։ Ադրբեջանի և Ռուսաստանի մերձեցման ջատագովներից էր։ Ծանոթ էր Ա․ Ս․ Դրիբոյեդովին, Ա․ Մ․ Պուշկինին, Մ․ Ֆ․ Ախունդովին, Խ․ Աբովյանին, Ա․ ճավճավաձեին։ 1841 թ.-ին ավարտել է «Դրախտային ծաղկանոց» (հրտ․ 1926 թ.) գիրքը, որ գրել է պարսկերեն, ապա թարգմանել ռուսերենի։ Բաքիխանովի գեղարվեստական երկերից հայտնի են «Դիրք Ասկերի մասին» պատմվածքը և «Դիմում թավրիզցիներին» երգիծական ստեղծագործությունը։ Դրել է նաև «Հրեշտակների գաղտնիքը» գիտափիլիսոփայական ժողովածուն՝ Կոպեռնիկոսի երկրակենտրոն ուսմունքի վերաբերյալ։ «Բարքերի բարելավում» և «Խորհուրդների գիրքը» երկերում քննադատել է հետամնացությունն ու սնոտիապաշտությունը։
Նաիրի (կինոթատրոն)

Անվան այլ կիրառումների համար տե՛ս՝ Նաիրի (այլ կիրառումներ)Նաիրի, կինոթատրոն Երևանում։ Համարվում է Երևանի ամենահին կինոթատրոնը։ 1920-50-ական թվականներին գտնվել է Ամիրյան փողոցում։ Ներկայումս գործում է Մաշտոցի պողոտայի և Իսահակյան փողոցի խաչմերուկում Ալեքսանդր Թամանյանի նախագծով կառուցված նոր շենքում, որտեղ տեղափոխվել է 1952-1954 թվականներին։


== Արտաքին հղումներ ==
«Նաիրի» կինոթատրոնի մասին Երևանի քաղաքապետարանի կողմից պատրաստված տեղեկագրում


== Ծանոթագրություններ ==
Սան Դոնատո դի Լեչե

Սան Դոնատո դի Լեչե (իտալերեն՝ San Donato di Lecce), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 5837 մարդ, բնակչության խտությունը կազմում է 272 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 73010, հեռախոսային կոդ՝ +39 0832։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0832 657511
Էլեկտրոնային փոստ՝ segretariocomunale@comune.sandonatodilecce.le.it
Պաշտոնական կայք՝ http://www.comunesandonatodilecce.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հասան Մամեդով

Հասան Մամեդով (ադրբ.՝ Həsən Məmmədov, նոյեմբերի 22, 1938(1938-11-22), Սալյան, Ադրբեջանական ԽՍՀ - օգոստոսի 26, 2003(2003-08-26), Բաքու, Ադրբեջան), թատրոնի և կինոյի ադրբեջանցի դերասան, Ադրբեջանի ԽՍՀ ժողովրդական արտիստ (1982), ԽՍՀՄ պետական մրցանակի դափնեկիր (1981), Ադրբեջանի ԽՍՀ պետական մրցանակի դափնեկիր (1986);


== Կենսագրություն ==
Հասան Ագամամմադ օղլի Մամեդովը ծնվել է 1938 թվականի նոյեմբերի 22-ին Սալյանում։ Նա ընդունվել է Ադրբեջանի պետական համալսարանի ֆիզիկայի և մաթեմատիկայի ֆակուլտետ (ներկայումս Բաքվի պետական համալսարան)։ Երկրորդ տարում նա հեռացրեց համալսարանը և որոշ ժամանակով հանդես եկավ տարբեր թատրոններում։ 1962 թվականին ավարտել է Ադրբեջանի պետական արվեստի ինստիտուտը։ Ուսանող տարիներին աշխատել է Պետական ռադիոյում (1960-1961)։ 1962 թվականին սկսեց աշխատել Ադրբեջանի պետական ակադեմիական դրամատիկական թատրոնում։ 1972 թվականին նա ընդունվել է «Ադրբեջանֆիլմ» ստուդիայում։ 
Հասան Մամեդովը աշխատել է ակադեմիական թատրոնում 1992-ից մինչև իր կյանքի վերջը։
Հ. Մամեդովը մահացել է 2003 թվականի օգոստոսի 26-ին։


== Պարգևներ և կոչումներ ==
Ադրբեջանի ԽՍՀ-ի վաստակավոր արտիստ
ԽՍՀՄ պետական մրցանակի դափնեկիր (1981)
Ադրբեջանի ԽՍՀ ժողովրդական արտիստ (1982)
Ադրբեջանի ԽՍՀ պետական մրցանակի դափնեկիր (1986)


== Արտաքին հղումներ ==
ժողովրդական արտիստ Հ. Մամեդով
Ֆիլմ `Հասան Մամեդովի մասին


== Ծանոթագրություններ ==
Թավշաոտ ճուռակ

Թավշաոտ ճուռակ (լատ.՝ Buteo lagopus), ճուռակների ընտանիքի թռչուն։ Ձմեռող է, հազվագյուտ։


== Արտաքին կառուցվածք ==
Մարմնի երկարությունը 50-60 սմ է, թևերի բացվածքը՝ 120-150 սմ։ Թևերը լայն են, դաստակաբիծը՝ խոշոր, սևավուն, պոչը՝ երկար։ Հասունի մարմինը վերևից մուգ է, ներքևից՝ ավելի բաց գույնի, փորը՝ մուգ, պոչը՝ սպիտակ՝ լայն, մուգ նախածայրաշերտով։ Երիտասարդի փետրածածկը ավելի բաց գույնի է, մեջքը՝ սպիտակ խայտերով, պոչի շերտը՝ թույլ արտահայտված։ Որս անելիս հաճախ կանգ է առնում օդում։ Բնակվում է լեռնատափաստաններում, դաշտերում։


== Սննդառություն ==
Սնվում է մանր կաթնասուններով, թռչուններով։
Վերջին գրանցումները վերաբերում են 1994-95-ին, որոնք վկայում են թվաքանակի աճի և տարածման շրջանների ընդլայնման միտում։ Ձմռանը որոշակի դեր ունի մկնանման կրծողների ոչնչացման գործում։


== Ընդհանուր տեղեկություններ ճուռակի մասին ==
Ճուռակները կազմում են բազեանմանների կարգի գիշատիչ թռչունների ընտանիքը։ Հայտնի է 122 տեսակ՝ տարածված ամենուրեք, բացի Անտարկտիդայից և Արկտիկայից։ Հայաստանում բնադրում են 27 տեսակ՝ անգղեր, արծիվներ, մկնաճուռակներ, ցիներ, լորաճուռակ, եվրոպական ճնճղաճուռակ, թավշաոտ ճուռակ, մեծ ճուռակ, կրետակեր, տափաստանային ճուռակ, ցախաքլորաորս, թուրքմենական ճնճղաճուռակ և այլն։ Մարմնի երկարությունը 28–115 սմ է, կենդանի զանգվածը՝ 100 գ – 6,5 կգ։ Թևերը լայն են, կլորացած, փետրածածկը՝ հիմնականում մուգ կամ բաց շագանակագույնից շիկակարմիր, մուգ մոխրագույն, կուրծքը կամ մեջքը՝ մուգ շերտերով, ոտքերը՝ հիմնականում՝ դեղին, կտուցը՝ սրածայր, կեռ, մագիլները՝ սուր։ Վերնակտուցի եզրը չունի ատամնավոր ելուստ։ Զոհին որսում է գետնին կամ թռիչքի ընթացքում։ Ճուռակների մեծ մասը չվող է։ Բնադրում են ծառերի, ժայռերի վրա, գետնին։ Թխսակալում է էգը կամ արուն։ Սնվում են մանր ողնաշարավորներով, լեշերով, փափկամարմիններով, միջատներով։ Ճուռակների 11 տեսակ գրանցված է ՀՀ Կարմիր գրքում։
Ժյուսա

Ժյուսա (ֆր.՝ Jussas), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնտանդր համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17199։


== Բնակչություն ==
Համայնքի բնակչությունը 2010 թվականին կազմում էր 116 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ժյուսա (ֆր.)
Ցինհայ-Տիբեթ երկաթգիծ

Ցինհայ-Տիբեթ երկաթգիծ(տիբեթերեն՝ མཚོ་བོད་ལྕགས་ལམ།) - աշխարհի ամենաբարձրլեռնային և ամենաերկար երկաթգիծը , որը միավորում է Ցինհայ մարզի վարչական կենտրոն՝ Սինինը և Տիբեթի ինքնավար մարզի վարչական կենտրոն՝ Լհասան։


== Պատմություն ==
Ցինհայ-Տիբեթ երկաթուղին բացվել է 2006 թվականի հուլիսի 1-ին։ Երկաթուղու ամենավերին կետը՝ Տանգգուլի լեռնանցքը, գտնվում է ծովի մակերևույթից 5072 մետր բարձրության վրա, երկարությունը մոտ 1100 կմ է։ Արդիականության հրաշալիք գնացքի հպարտության առարկան թթվածնային դիմակներով ապահովված վագոններն են, քանի որ օդը շատ է նոսրանում, երբ գնացքը հասնում է լեռներին։ Եթե այդ հատվածում ուղևորներին թթվածին չմատակարարվի, բարձրության պատճառով կարող է նրանց մոտ նույնիսկ հիվանդագին զգացողություններ առաջանալ։
Չինաստանի «Երկնային գնացքը» Ցինհայի երկաթգծով Պեկինից մինչև Լհասա ճամփորդություն է կատարում 2 օրում (48 ժամում)՝ հետևում թողնելով յակերին և վիթերին, սլանալով ամպերով ծածկված Տիբեթի լեռնաշղթայի միջով մի այնպիսի ապշեցուցիչ երթուղով, որի շնորհիվ այն արժանացել է աշխարհի ամենաբարձր երկաթգծի տիտղոսին։ Այդ ուղևորության ընթացքում գնացքը տեղափոխում է ավելի քան հինգ հազար մարդու։ Այս տարածաշրջանը հայտնի է իր ցուրտ կլիմայի, նոսրացած օդի և հաճախակի երկրաշարժերի առանձնահատկություններով, այդ իսկ պատճառով հեշտ չի եղել շինարարների ու ինժեներների համար դրա կառուցումը։ Երկաթուղային գծերը կառուցվել են չափազանց անկայուն բնահողի վրա, ռելսերի տակ սառեցված օդի և հեղուկ ազոտի խողովակներ են տեղադրվել, որպեսզի ամբողջ տարվա ընթացքում պահպանվի միատեսակ ցածր ջերմաստիճանը։ Որոշ հատվածներում ռելսուղին ունի գետինը սառեցնող նորարարական համակարգ, որը խիստ կարևոր է հավերժական սառույցներով պատված տունդրայի՝ երկաթուղին վտանգավոր դարձնող հալոցքային հոսքերից պաշտպանելու համար։
2006 թվականին 1100 կմ երկարությամբ երկաթուղին և գնացքները նոր շարժակազմով համալրելու համար չինական կառավարությունը ծախսեց մոտավորապես 4,5մլրդ. ԱՄՆ դոլար։ Այս բավականին բարձր գինը պայմանավորված էր հենց այն փաստով, որ երկաթգծի ճանապարհի մեծ մասն անցնում է լեռնանցքներով ու խորխորատներով, իսկ որոշ հատվածներ կառուցված են հավերժական սառույցներով պատված վայրերում։ Երկաթգիծն ունի 675 կամուրջ։


== Կայարաններ ==
Գոլմուդ տեղամասում Լհասան ունի 45 կայարաններ, նախատեսվում է ևս 13-ը։ 38 կայարանները չունեն սպասարկող անձնակազմ և ղեկավարվում են քաղաքային շրջան Սինինի կենտրոնից։

		
		
		
		
		


== Ծանոթագրություններ ==


== Արտաքին հղումներ ==
Дорога на крышу мира // Дыхание Китая. – 2014. – № 4(229). – С. 31–33. Archived 2017-06-27 at the Wayback Machine.
Поездом на высоту в пять километров: как китайцы построили железную дорогу в Тибет
Строительство Великой китайской железной дороги
Railway map of China Archived 2011-09-27 at the Wayback Machine.
Environmental Protection Along the Qinghai-Tibet Railway Archived 2005-06-11 at the Wayback Machine., US Embassy report
The Guardian, 20 September 2005, «The railway across the roof of the world»
Wired Magazine, July 2006, «Train to the Roof of the World»
Tibet railway construction Archived 2008-09-18 at the Wayback Machine.
Tibet railway videos
Actual Images published in the Wired Magazine
CCTV report regarding the railroad 


== Աղբյուրներ ==
Մարկ  Տրուման «Աշխարհի հրաշալիքները» (Զանգակ 97)
Արտավան Բ Պարթև

Արտավան Բ Պարթև, (մ.թ.ա. մոտ 185 - 123 թթ)  Պարթևաստանի Արշակունի արքա մ.թ.ա . 128 - 123 թթ., Հրահատ Բ արքայի հորեղբայրը, ինչպես և իր զարմիկը՝ սպանվել է արևելքից Պարթևաստան ներխուժած սկյութական տոխար ցեղի դեմ ճակատամարտներից մեկում։
Cave

Cave՝ անգլիական Muse ռոք-խմբի երկրորդ սինգլն է իրենց առաջին՝ Showbiz ալբոմից։ Թողարկվել է 1999 թվականի սեպտեմբերի 8-ին Mushroom Records ձայնագրման ընկերության կողմից։ Երգը կենդանի համերգներին կատարվել է 1998-2001 թվականներին, իսկ 2009 թվականից կրկին վերադարձել է համերգային երգացանկ՝ արդեն ջազային տեսակով։ «Showbiz» ալբոմում և «Muse EP» մինիալբոմում թողարկված երգի տարբերակները զգալիորեն տարբերվում են իրարից։


== Երգացանկ ==
Բոլոր երգերի հեղինակն է Մեթյու Բելլամին.
Ճահիճ

Անվան այլ կիրառումների համար տե՛ս՝ Ճահիճ (այլ կիրառումներ)
Ճահիճ, երկրի մակերևույթի ջրային գոյացություն, որտեղ ջրային ռեժիմը դրական է՝ ջուրը ավելի շատ ներթափանցում է, քան հեռանում։ Դրա հետևանքով ճահիճներում կա խոնավության մշտական ավելցուկ։ Ճահիճների հատակը հարուստ է օրգանական վառելիքով՝ տորֆով։ Ճահիճները առավելապես տարածված են Հյուսիսային կիսագնդի տարածքում, անտառներում։
Ճահիճը ցամաքային էկոհամակարգի տիպ է, որը բնութագրվում է ավելցուկային խոնավությամբ, վերին հորիզոններում մեռած ու չքայքայված բուսական մնացորդների (հետագայում փոխակերպվում են տորֆի) կուտակմամբ։ Տորֆաշերտի 30 սմ-ից ոչ պակաս հզորության դեպքում տեղանքը կոչվում է ճահիճ, պակասի դեպքում՝ ճահճացած հողեր։ Ճահիճներն առաջանում են ջրավազանների բուսակալման կամ մակերևութային ջրերի լճացման (երբ ստորերկրյա ջրերի մակարդակը մոտենում է Երկրի մակերևույթին) հետևանքով։ Ճահիճում դժվար գազափոխանակության պատճառով օրգանական նյութերը դանդաղ են քայքայվում, հողում հումուս չի կուտակվում և դժվարանում է բուսականության զարգացումը։


== Ճահիճների տեսակներ ==

Ըստ սնուցման ձևի և բուսականության տիպերի՝ ճահիճները լինում են

ցածրադիր (էվտրոֆ)՝ սնվում են ստորերկրյա և գետերի ջրերով, համեմատաբար հարուստ են սննդարար նյութերով, տարախոտաբոշխային և եղեգնաորձախոտային բուսականությամբ
բարձրադիր (օլիգոտրոֆ)՝ սնվում են մթնոլորտային տեղումներից, հանքանյութեր քիչ են պարունակում, բուսականությունն աղքատ է,
անցումային (մեզոտրոֆ) բուսականությունն օրգանական նյութերի կուտակման հետևանքով կորցնում է կապը ստորերկրյա ջրերի հետ և փոխարկվում է սֆագնային մամուռների։Ճահիճում տորֆի միջին աճը 1000 տարվա ընթացքում մոտ 1 մ է։


== Հայաստանի ճահիճներ ==

Հայաստանում ճահիճները փոքր տարածքներով (մոտ 15 հազար հեկտար) հանդիպում են Տաշիրի գոգավորությունում (Լոռու մարզ), Մասրիկի դաշտում, Արգիճիի հովտում (Գեղարքունիքի մարզ)։ Ճահիճից ստացված տորֆն օգտագործվում է որպես վառելանյութ, պարարտանյութ, ջերմամեկուսիչ։ Ճահիճները, որպես կանոն, չորացվում են, և տարածքներն օգտագործվում են որպես վարելահողեր, խոտհարքներ, արոտավայրեր։ Սակայն չորացման աշխատանքները կատարելիս անհրաժեշտ է նախապես հաշվարկել դրա բոլոր հետևանքները։ Օրինակ՝ միայն Գիլլի լճի ճահիճների չորացման պատճառով Հայաստանի տարածքից հեռացել են արժեքավոր ջրաճահճային թռչուններ, ոչնչացել են աբեղախոտը, կիզխոտը, Զեդելմեյերի մարգացնծուն և այլ բույսեր։
Սենեքերիմ-Հովհաննես (այլ կիրառումներ)

Սենեքերիմ-Հովհաննես անունը կարող է վերաբերել.

Սենեքերիմ-Հովհաննես Արծրունի, Վասպուրականի թագավոր
Սենեքերիմ-Հովհաննես Սևադա, Փառիսոսի թագավոր
Սուուռեմիիսա (գյուղ, Վոռմսի շրջան)

Անվան այլ կիրառումների համար տե՛ս՝ ՍուուռեմիիսաՍուուռեմիիսա (էստ․՝ Suuremõisa), գյուղ Էստոնիայի Լյաենեմաա նահանգի Վոռմսի շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ներսես Աստվածատուրյան

Ներսես Աստվածատուրյան (1897, Կ. Պոլիս, Օսմանյան կայսրություն – 1953, Իրկուտսկի մարզ, ԽՍՀՄ), ցեղակրոնության գաղափարախոսության ակտիվ գործիչներից մեկը, Սոֆիայում «Տարոնի Արծիվ» ամսաթերթի պատասխանատու տնօրեն։


== Կենսագրություն ==
Ծնվել է Կ. Պոլսում 1897 թվականին, ծագումով տարոնցի է։ Եղել է Հայ մարմնամարզական ընդհանուր միության Բուլղարիայի շրջանի պատասխանատու գործիչ։ Վարել է առևտրական գործունեություն՝ նյութապես զգալիորեն օժանդակելով ազգայնական շարժումներին։ Հայկ Ասատրյանի հետ համատեղ 1936 թվականին Սոֆիայում հրատարակել է «Ցեղ և Հայրենիք» երկշաբաթյան, որը երկար կյանք չի ունենում։ 1937-1938 թվականներին Հայկ Ասատրյանի և հետ հրատարակում է «Տարոնի Արծիվ» ամսաթերթը, որը իրենց կողմից հիմնած Տարոնական շարժման պաշտոնական մարմինն էր։ 1945 թվականի հունվարի 27-ին ձերբակալվել է ԽՍՀՄ Պետանվտանգության կոմիտեի (ԿԳԲ) կողմից և հոկտեմբերի 20-ին դատապարտվել 10 տարվա ազատազրկման։
Մահացել է 1953 թվականի օգոստոսի 28-ին Իրկուտսկի մարզի կալանավայրում։ 1963 թվականին հետմահու արդարացվել է։


== Տես նաև ==
Օնիկ Զարմունի
Վլասևո (գյուղ, Գագարինսկի շրջան)

Անվան այլ կիրառումների համար տե՛ս՝ ՎլասևոՎլասևո (ռուս.՝ Власьево), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավելյաց

Ավելյաց, Հայկական տոմարի տասներեքերորդ (լրացուցիչ) ամիսն է, ունեցել է 5 օր հասարակ տարիներին և 6 օր՝ Նահանջ տարիներին։ Սկսվել է օգոստոսի 6-ին և վերջացել օգոստոսի 10-ին։
«Ավելեաց» նշանակում է «լրացուցիչ», «ավելացրած»։ Հայկյան տոմարի ամիսներից յուրաքանչյուրը ունի 30-ական օր, ուստի տարին 365 օր ունենալու փոխարեն, ունենում էր 360 օր։ Տարվա օրերի քանակն ապահովելու համար, պակասող 5 օրերից կազմվել էր հավելյալ ամիս, որը նահանջ տարիներին բաղկացած էր եղել 6 օրից։
Անուններ ունեն նաև ավելյաց ամսի 5 օրերը՝ Լուծ, Եղջերու, Փառազնոտ, Արտախոր, Ծկրավորի։ Ավելյացի անունները թեևմիայն հայերենում կան, բայց Արտախուր և Ծկրավորի բառերը դեռևս ճշտորեն չեն ստուգաբանված։ Արտախուրը բարդ բառ է, կազմված «արտ» (արտաքին)՝ և «խույր» (ակնեղենով զարդարված թագավորական գլխանոց) բառերից, նշանակում է խույրի արտաքին կողմի զարդերը։
Փառազնոտը կապում են փառ (հնում նշանակել է «զգաստ») կամ «փայլ», «շող» բառերի հետ։ Ծկրավորի օրանվան բնիկ հայկական լինելու մասին է խոսում այն հանգամանքը, որ Վանա լճի շրջանում, Մոկսի և Ռշտունիքի միջև գտնվող Կարկառ գավառում եղել է Ծկրավոր անունով մի գյուղ։ Ղևոնդ Ալիշանը այս բառը նմանեցնում է ասորեստանյան արձանագրություններում վկայված «ծըկուրատ» (զիկուրատ) բառի հետ, որը նշանակում է «բոլորակ», «պարուրաձև դիտանոց»։
Հայագիտության մեջ ընդունված է այն կարծիքը, թե այս անունները մոլորակների հայկական հնագույն անուններն են։ Քանի որ ամսվա օրանունները հազարամյակների հնություն ունեն և գալիս են Հայկ Նահապետի ժամանակից, ուստի դրանց մի մասը իբրև մոլորակների անուններ, խառնվել են և հստակ չեն։ Հստակ ե միայն Լուծը և Ծկրավորին։ Լուծը Փայլածուի հնագույն անունն է, իսկ Ծկրավորին՝ Հրատի։ Մնացածները միաժամանակ մեկ, երկու և ավելի մոլորակների անուն են նշանակել։ Օրինակ՝ Եղջերու Արուսյակն էր կամ Երևակը, Փառազնոտը՝ Լուսնթագը կամ Հրատը, Արտախուրը՝ Լուսնթագը կամ Երևակը։
Հինգ կամ վեց օր պարունակող լրացուցիչ ամիսներ են ունեցել նաև Կենտրոնական Ամերիկայի մի քանի ժողովուրդներ, հին պարսիկները, ղպտիները, աղվաններ և այլք։
Թեև Գրիգորյան տոմարն ընդունելուց հետո Եվրոպայի ժողովուրդները վաղուց հրաժարվել էին լրացուցիչ ամսվա գործածությունից, բայց ԺԸ դարի վերջերին ավելյաց ամիսը մտավ շրջանառության մեջ։


== Հետաքրքիր փաստեր ==
Ֆրանսիական մեծ հեղափոխության հաղթանակից հետո, 1793 թվականի հոկտեմբերի 25-ին, Ֆրանսիան չեղյալ հայտարարեց Հուլյան տոմարը և անցավ նոր տոմարի, որը պաշտոնապես կոչվում էր «Ֆրանսիական հանրապետության օրացույց»։ Այդ տոմարի մի քանի ամսանունների նշանակությունը շատ է հիշեցնում Հայկյան տոմարի ամսանունների ստուգաբանությունը (մարգաց, հրոտից)։ Հետաքրքիր է նաև, որ Ֆրանսիական օրացույցում ևս ամիսը 30 օր ուներ, տարին՝ 5 օր պարունակող հավելյալ ամիս, ինչպես Հայկյան տոմարում։


== Անվան ծագումնաբանություն ==
Ավելյաց նշանակում է ավելացած՝ տարվա 12 ամսից ավելացած օրերը։


== Ծանոթագրություններ ==
Զաշեեկ

Զաշեեկ (ռուս.՝ Зашеек), գյուղ Ռուսաստանի Մուրմանսկի մարզի Պոլյարնիե Զորի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 901 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորշեչենսկի շրջան (Կուրսկի մարզ)

Գորշեչենսկի շրջան (ռուս.՝ Горшеченский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Գորշեչնոե։


== Աշխարհագրություն ==
Շրջանի տարածքի մակերեսը կազմում է 1400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18622 մարդ։ Բնակչության խտությունը կազմում էր 13,3 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սլոյկովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՍլոյկովոՍլոյկովո (ռուս.՝ Слойково), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 305 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յալլահ

Յալլահ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դելիչայ

Դելիչայ, գետակ Սև ծովի ավազանում, Ալյուս (Կզըլ֊իրմակ) գետի վտակը։


== Ծանոթագրություններ ==
Սուխոյ Լոգ (առվակ)

Անվան այլ կիրառումների համար տե՛ս՝ Սուխոյ Լոգ (այլ կիրառումներ)Սուխոյ Լոգ  (ռուս.՝  Сухой Лог), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Լենինսկի Ռայոն գետի վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։


== Գրականություն ==
Под редакцией Ревякина В. С. Барнаул. Научно-справочный атлас. — 2-е, испр.. — Новосибирск: ФГУП «ПО Инжгеодезия» Роскартографии, 2007. — 102 с.
Барнаул: Энциклопедия / Под редакцией Скубневского В.А.. — Барнаул: Изд-во Алт. гос. ун-та, 2000. — ISBN 5-7904-0140-6


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դմիտրովկա (գյուղ, Վյազեմսկի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ռուս.՝ Дмитровка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 332 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպոտտեդ Լեյք

Սպոտտեդ Լեյք (անգլ.՝ Spotted Lake՝ «Բծավոր լիճ»), լիճ, որը գտնվում է Կանադայում՝ Բրիտանական Կոլումբիայում։ Տեղաբնիկ ժողովուրրդներից օկանագանները լիճն անվանել են Կլիլուկ։


== Տեղագրություն և բնական հատկություններ ==
Սպոտտեդ Լեյքը գտնվում է Բրիտանական Կոլումբիայում , Օսույուս (Osoyoos) քաղաքի մոտ, ոչ հեռու ԱՄՆ-ի սահմանից։ Լճի ջուրը հարուստ է տարատեսակ հանքանյութերով և օժտված է աշխարհում ամենակոնցենտրացված մագնեզիումի սուլֆատով, կալցիումով և նատրիումով, ինչպես նաև արծաթով և տիտանով։ Ամառային շոգ օրերին, ջրի գոլորշիացման ժամանակ, լճի մակերևույթի վրա գոյանում են անթիվ արտասովոր ձև ունեցող բծեր, որոնք կախված եղանակային պայմաններից, կարող են ներկվել տարբեր գույներով։ Միևնույն ժամանակ բացվում են հանքանյութերի կղզիներ, ծածկված ամուր կեղևով, որոնց վրայով կարելի է քայլել։ Լճի ջուրը օժտված է բուժական հատկություններով ուժեղ թերապևտիկ ազդեցությամբ։


== Առասպել ==
Օկանագայի բնիկ հնդկացի բնակչությունը հավատում է, որ լիճը ստեղծվել է վերին ուժերի օգնությամբ, քանի որ այն օժտված է բուժիչ հատկություններով։ Գոյություն ունի հին առասպել այն մասին, որ Կլիլուկը դադարեցրել է կանադական բնիկ հնդկացի ցեղերի միջև ընթացող տևական պատերազմը։ Որոշված հարձակումից առաջ ցեղերը պետք է անցնեին լիճը։ Տեղափոխման ժամանակ նրանք լվացրել են իրենց վերքերը լճի ջրով և վերքերը միանգամից առողջացել են։ Դա էլ բերել է հնդկացիներին այն մտքին, որ եթե վերքերը այդքան հեշտությամբ առողջանում են, ապա ինչ իմաստ ունի դրանք հասցնել, այսինքն վիրավորել։


== Պատկանելիության պատմություն ==
Լիճը և շրջակա տարածքը փաստացի չի պատկանել կանադական բնիկ հնդկացի բնակչությունը։ 40 տարի այն պատկանել է մասնավոր սեփականատեր՝ Էռնեստ Սմիթին։ 1979 թվականին, երբ Սմիթը փորձեց լճի վրա կառուցել սպա-առողջարան, բնիկ ժողովուրդը փորձեց վերագնել Կլիլուկը, որպեսզի պահպանի այն որպես սրբատեղի։
Ավելի քան 20 տարի, Սպոտտեդ Լեյքի անդադար վերագնման փորձերից հետո, 2001 թվականի հոկտմեմբերի վերջին կնքվեց պայմանագիր։ 22 հեկտար հողը վաճառվեցին 720 000 $:
Ներկա պահին հատուկ պարսպապատումը խանգարում է մարդկանց մոտենալ լճի ափերին, քանի որ տեղի հնդկացի ցեղերը թույլ չեն տալիս սպիտակներին մոտենալ իրենց սրբությանը։ Դրա համար անհրաժեշտ է ստանալ ավագների թույլտվությունը, ինչը այնքան էլ հերթ չէ։ Բծավոր լիճը կարելի է տեսնել՝ կանգնելով մայրուղու վրա, ինչպես և ամեն օր վարվում են հարյուրավոր զբոսաշրջիկներ։


== Հետաքրքիր փաստեր ==
Տեղի բնակիչները Սպոտտեդ Լեյք լճի ցեխը կիրառում են կավագործության մեջ։
Սպոտտեդ Լեյք լճի օգտակար հանածոները օգտագործվել են Առաջին համաշխարհային պատերազմի ժամանակ, քանի որ այն օգտագործվել է զինզմթերքի արտադրության մեջ։
Երբ ջերմաչափի սանդղակը բարձրանում է մինչև 43 աստիճան, լիճը մակերևույթին գոյացնում է 365 փոքրիկ լճակներ՝ տարվա օրերի քանակով։
Լճի ջուրը խմելու համար պիտանի չէ, նրա մեջ չի կարելի լողալ, այնտեղ ձուկ չկա, բնակվում են միայն որոշ միկրոօրգանիզմներ։
Ձմռանը և գարնանը Սպոտտեդ Լեյքը նման է սովորական լճի։


== Ծանոթագրություններ ==


== Արտաքին հղումներ ==
http://lifeglobe.net/entry/1060
[1] Archived 2016-11-17 at the Wayback Machine.
[2] Archived 2016-03-04 at the Wayback Machine.
[3] Archived 2016-03-04 at the Wayback Machine.
Օրեխովի շրջան

Օրեխովի շրջան (ուկրաիներեն՝ Оріхівський район), շրջան Ուկրաինայի Զապորոժիեի մարզում։
Ստեղծվել է 1923 թվականին։ Վարչական կենտրոնը՝ Օրեխով։


== Աշխարհագրություն ==
Շրջանի տարածքի մակերեսը կազմում է 1590 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 47005 մարդ։ Բնակչության խտությունը կազմում էր 29,56 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Շիրակամուտի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Շիրակամուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 15 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դողանչի

Անվան այլ կիրառումների համար տե՛ս՝ Դողանչի (այլ կիրառումներ)Դողանչի, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 28-29 կմ հյուսիս-արևելք, Վանա լճի ավազանի մի փոքրիկ գետակի վերին հոսանքի տարածքում, սարավանդի վրա։


== Բնակչություն ==
XX դարի սկզբին ուներ 15 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էմարեզ

Էմարեզ  (ֆրանս.՝ Émarèse), կոմունա Իտալիայի Վալե դ'Աոստա մարզում։
Բնակչությունը կազմում է 215 մարդ (2008 թվականի տվյալներով)։ Բնակչության խտությունը՝ 22 մարդ/կմ²։ Տարածքը՝ 10 կմ²։ Փոստային ինդեքս՝ 11020։ Հեռախոսային կոդ՝ 0166։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0166 519103
Էլեկտրոնային փոստ՝ comune@comune.emarese.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.